
                                            ANUNȚ

	Spitalul de Pneumoftiziologie’’ Tudor Vladimirescu ’’ cu sediul in Satul Suseni , str Gheorghe Tătărescu , nr 214 , Comuna Runcu , Judetul Gorj , organizează concurs/examen ,în conformitate cu prevederile H.G.R. nr. 1.336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice pentru ocuparea a  2 ( două )  posturi , contractual vacante cu normă întreagă , pe periodș nedeterminată, de  asistent medical generalist , grad debutant în cadrul  Compartimentului Recuperare, Medicină Fizică și Balneologie (sala kinetoterapie, sala ergoterapie, salină),   .

     ACTELE NECESARE PENTRU DOSARUL DE ÎNSCRIERE 
	
	
    În vederea participării la concurs, candidaţii  depun dosarul de înscriere în termen de 10 zile lucrătoare de la data afişării anunţului, respectiv până la data de 08.10.2026 , între orele 09,00 - 14,00 ,la secretariatul comisiei de concurs – Compartimentul( Birou )  MCSS , Camera 168 , et 1 .

     Dosarul de înscriere la concurs va cuprinde în mod obligatoriu:
a) formular de înscriere la concurs, conform modelului anexat ;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d)  Diplomă / adeverință de absolvire a școlii postliceale sanitare ,specializarea asistent medical generalist sau diplomă de licență / adeverință în asistență medicală ;
e)  Certificatul de membru eliberat de OAMGMAMR (Ordinul Asistenților Medicali Generaliști, Moașelor și Asistenților Medicali din România) ;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
i) dosar plastic cu șină ;


Actele prevăzute la lit. b), c), d) vor fi prezentate și în original în vederea verificării conformității copiilor cu acestea, de către secretarul comisiei de concurs.
        Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

	


          CONDIŢII GENERALE NECESARE OCUPĂRII UNUI POST  VACANT  :

Pentrut ocuparea unui post vacant, persoanele trebuie să îndeplinească următoarele condiții generale:
        a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
  b) cunoaşte limba română, scris şi vorbit;
  c) are vârsta minimă reglementată de prevederile legale;
  d) are capacitate deplină de exerciţiu;
  e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
  f) îndeplineşte condiţiile de studii ( generale );
  g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

 TIPUL PROBELOR DE CONCURS, LOCUL , DATA ȘĂ ORA DESFĂȘURĂRII ACESTORA

     Concursul constă în 3 etape succesive, după cum urmează:
    
                 a) selecţia dosarelor de înscriere :12.10.2026 
       b) proba scrisă în data de : 15.10.2026, ora 09,00 .
                 c) interviul în data de  :  20.10,2026 ora 09,00 .

Etapele  de desfăsurare :
1. Selecția dosarelor de înscriere - In termen de maxim  două zile lucrătoare de la data expirării termenului de depunere a dosarelor,  comisia de concurs are obligația de a selecta dosarele de concurs, pe baza îndeplinirea condiților generale și specifice ale postului.  Rezultatele selectării dosarelor de înscriere se afișează cu mențiunea admis sau respins, însoțit după caz de motivul respingerii la sediul spitalului precum și pe pagina de internet a acestuia în termen de o zi lucrătoare de la data  selectării doarelor. În termen de cel mult o zi lucrătoare de la data afișării rezultatului selecției dosarelor, se pot depune contestații.Comisia de soluționare a contestaților va verifica îndeplinirea de către candidatul contestatar a condiților de participare la concurs ,în termen de maxim o zi lucrătoare de la expirarea termenului de depunere a contestaților.

1.  Proba scrisă . Punctajul pentru proba scrisă este de, maxim, 100 puncte. Sunt declarați admiși la proba scrisă, candidații care au obținut, minimum, 50 puncte. Promovarea probei scrise este obligatorie pentru susținerea probei interviu.

1. Interviul se realizează  conform planului de interviu întocmit de comisia de concurs în ziua desfășurării acestei probe , pe baza criterilor de evaluare. 
       

Criteriile de evaluare sunt  :

a) abilităţi şi cunoştinţe impuse de funcţie;
b) capacitatea de analiză şi sinteză;
c) motivaţia candidatului;
e) abilităţi de comunicare;

Punctajul pentru proba interviu este de, maxim ,100 puncte Sunt declarați admiși la proba interviu, candidații care au obținut minim 50 puncte. 
Comunicarea rezultatelor la fiecare probă a concursului se face prin specificarea punctajului final al fiecăriu candidat și a mențiunii admis sau respins, prin afișare la sediu și pe pagina de internet a spitalului, în termen de maxim o zi lucrătoare de la data finalizării fiecărei probe.  În termen de cel mult o zi lucrătoare de la data afișării rezultatelor la proba scrisă și interviu ,se pot depune contestații de către candidații nemulțumiți. 
Comisia de soluționare a contestaților va analiza lucrarea sau consemnarea răspunsurilor la interviu, doar pentru candidatul contestatar  ,în termen de maxim o zi lucrătoare de la expirarea termenului de depunere a contestaților.Comunicarea rezultatelor la contestațiile depuse se face prin afișarea la sediu și pe pagina de internet a spitalului, imediat după soluționarea contestaților.
Candidații nemulțumiți de modul de soluționare a contestaților, se pot adresa instanței de contencios administrativ, în condițiile legii.

Rezultatele finale ale concursului se afișează la sediul și pe pagina de internet a spitalului după expirarea termenului legal de contestație și după caz ,de soluționare a contestaților de la  proba interviu ,prin specificarea punctajului final al fiecărui candidat și a mențiunii admis sau respins.
  	
 Locul de desfășurare a concursurilor ( proba scrisă și interviu ) este la sala de consiliu a spitalului , parter .	
        Prezența în sală pentru proba scrisă și interviu, se face pe bază de cartii de identitate, cărți electonice de identitate, cărții electronice de identitate provizorie sau a buletinului  de identitate aflate în termen de valabilitate .
  
 Prezentul anunț este însoțit de:

· Bibliografie şi tematică pentru concurs .
· Fișa postului .
· Calendarul desfășurării procedurii de concurs .




       MANAGER,                                                             ŞEF SERV  R.U.O.N.SS si MCSS.
        Ciochină Ion                                                              Măruţă Ion

























                                                       Bibliografie  si Tematică

➢ ROLUL PROFESIONAL ȘI MEDIUL DE MUNCĂ AL ASISTENTULUI MEDICAL
  • Rolul profesional (1, vol. I, Cap. 2.1., pag. 201-207)
 • Mediul de muncă al asistentului medical generalist (1, vol. I, Cap. 2.2., pag. 207-256)
 • Igiena, prevenirea și controlul infecțiilor (1, vol. I, Cap. 2.3., pag. 256-310)
 • Educația pentru sănătate (1, vol. I, Cap. 2.4., pag. 311-331)
 • Leadership și comunicare profesională (1, vol. I, Cap. 2.5., pag. 332-368)
 • Tehnici de evidență și mișcare a bolnavilor: internarea, transferul externarea, decesul pacientului în spital (1, vol. I, Cap. 2.6., pag. 368-453)
 • Administrarea medicamentelor (1, vol. I, Cap. 2.7., pag. 453-482) 
➢ NURSING ÎN MEDICINĂ INTERNĂ ȘI SPECIALITĂȚI ÎNRUDITE 
 • Nursing în afecțiunile aparatului respirator (1, vol. II, Cap. 1.1, pag. 3-78) 
 • Nursing în afecțiunile aparatului cardiovascular (1, vol. II, Cap. 1.2., pag. 78-142)
  • Nursing în afecțiunile reumatismale (1, vol. II, Cap. 1.5., pag. 208-228)
 ➢ NURSING ÎN URGENȚE MEDICO-CHIRURGICALE
  • Nursing în urgențe medico-chirurgicale, situații de criză și dezastre (1, vol. III, Cap. 1.2., pag. 40-225)
➢ EPIDEMIOLOGIE ȘI NURSING ÎN BOLI INFECȚIOASE (1, vol. III, Cap. 5, pag. 495-527)
 ➢ CALITATEA ÎNGRIJIRILOR ȘI SIGURANȚA PACIENTULUI (1, vol. III, Cap. 10, pag. 701-756)
  • Noțiuni privind drepturile pacientului
  • Noțiuni privind Normele de aplicare a Legii drepturilor pacientului
  • Noțiuni privind exercitarea profesiei de asistent medical generalist, a profesiei de moaşă şi a profesiei de asistent medical, precum si organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România
 • Noțiuni privind Codul de etică si deontologie al asistentului medical generalist, al moaşei şi al asistentului medical din România
 • Noțiuni privind Normele tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale
 • Noțiuni privind Normele tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia 
• Noțiuni privind Normele de supraveghere, prevenire şi limitare a infecţiilor asociate asistenţei medicale în unităţile sanitare; 

BIBLIOGRAFIE:
1. Coord. Dr. Crin Marcean - “Tratat de îngrijiri medicale pentru asistenți medicali generaliști”vol. I+II+III - Editura Universitară “Carol Davila”, 2022; 
2. Legea drepturilor pacientului nr. 46/2003, publicată în Monitorul Oficial al României, Partea I, nr. 51 din 29 ianuarie 2003, cu modificările şi completările ulterioare; 
3. Ordinul ministrului sănătății nr. 1410/2016 din 12 decembrie 2016 privind aprobarea Normelor de aplicare a Legii drepturilor pacientului nr. 46/2003, publicat în Monitorul Oficial al României, Partea I, nr. 1009 din 15 decembrie 2016, cu modificările și completările ulterioare; 
4. Ordonanţa de Urgenţă a Guvernului nr. 144 din 28 octombrie 2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, publicată în Monitorul Oficial al României, partea I, nr. 785 din 24.11.2008, aprobată cu modificări prin Legea nr. 53/2014, cu modificările și completările ulterioare;
5. Codul de etică și deontologie al asistentului medical generalist, al moaşei şi al asistentului medical din România, adoptat prin Hotărârea Adunării generale naţionale a Ordinului Asistenţilor Medicali Generalişti, Moaşelor şi Asistenţilor Medicali din România nr. 2/9 iulie 2009, publicată în Monitorul Oficial al României, partea I, nr. 560 din 12 august 2009, cu modificările și completările ulterioare; 
6. Ordinul ministrului sănătății nr. 1226 din 3 decembrie 2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale, publicat în Monitorul Oficial al României, partea I, nr. 855 din 18 decembrie 2012; 
7. Ordinul ministrului sănătății Nr. 1761/2021 din 3 septembrie 2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, publicat în Monitorul Oficial al României, Partea I, nr. 882 din 14 septembrie 2021, cu modificările și completările ulterioare; 
8. Ordinul ministrului sănătății nr. 1101/2016 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, publicat în Monitorul Oficial nr. 791 din 7 octombrie 2016;
 
                 Intocmit ,                                                          Aprobat ,                                  
             Director Medical                                                   Manager                              
        Dr. Ionică Stefania - Vali,                                         Ciochina Ion       


Aprobat,
Manager, ______________

FIŞA DE POST

ASISTENT MEDICAL GENERALIST
Cod C.O.R. 222101

Baza legală

– Legea nr. 95/2006 privind reforma în domeniul sănătăţii, republicată, cu modificările şi completările ulterioare;
– O.U.G. nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea OAMGMAMR, aprobată cu modificări prin Legea nr. 53/2014, cu modificările şi completările ulterioare;
– Ordinul ministrului sănătăţii nr. 1.142/2013 privind aprobarea procedurilor de practică pentru asistenţii medicali generalişti;
– Ordinul ministrului sănătăţii nr. 200/2026 privind aprobarea Nomenclatorului profesiilor de asistent medical generalist, moaşă şi asistent medical/tehnician;
– Ordinul ministrului sănătăţii nr. 1.101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;
– Ordinul ministrului sănătăţii nr. 1.761/2021 pentru aprobarea normelor tehnice privind curăţarea, dezinfecţia şi sterilizarea în unităţile sanitare, cu modificările şi completările ulterioare;
– Ordinul ministrului sănătăţii nr. 1.226/2012 pentru aprobarea Normelor tehnice privind gestionarea deşeurilor rezultate din activităţi medicale şi a metodologiei de culegere a datelor pentru baza naţională de date privind deşeurile rezultate din activităţi medicale;
– Legea drepturilor pacientului nr. 46/2003, cu modificările şi completările ulterioare;
– Legea nr. 319/2006 a securităţii şi sănătăţii în muncă, cu modificările şi completările ulterioare;
– Regulamentul (UE) 2016/679 privind protecţia datelor cu caracter personal;
– Codul de etică şi deontologie al asistentului medical generalist, al moaşei şi al asistentului medical din România, adoptat prin Hotărârea OAMGMAMR nr. 2/2009;
– Regulamentul de organizare şi funcţionare al spitalului, Regulamentul intern, procedurile operaţionale şi protocoalele aplicabile;
– Contractul individual de muncă şi Contractul colectiv de muncă aplicabil.

1 – DESCRIEREA POSTULUI

1.1 – IDENTIFICAREA POSTULUI
1.1.1 - Denumire post: Asistent medical generalist debutant
1.1.2 - Cod C.O.R.: 222101 – asistent medical generalist.
1.1.3 - Nivelul de instruire: conform titlului oficial de calificare şi condiţiilor prevăzute de legislaţia în vigoare.
1.1.4 - Compartimentul: Compartiment Recuperare, Medicină fizică și balneologie – bază de tratament (kinetoterapie, fizioterapie, ergoterapie, haloterapie – salină).
1.1.5 - Nivelul postului: Execuţie.
1.1.6 - Coordonare profesională: medicul coordonator al compartimentului, desemnat potrivit reglementărilor interne ale spitalului; pentru activitatea medicală privind pacientul, colaborează cu medicul de medicină fizică și de reabilitare/medicul responsabil de pacient, după caz.
1.1.7 - Obiectivele postului: Asigurarea îngrijirilor generale de sănătate şi a suportului medical necesar desfăşurării în condiţii de siguranţă a programelor de recuperare medicală respiratorie în baza de tratament, pentru pacienţii proveniţi din spitalizare continuă, spitalizare de zi şi, după caz, ambulatoriul integrat. Asistentul medical generalist pregăteşte şi monitorizează pacientul, efectuează activităţile şi tratamentele care intră în competenţa sa profesională, acordă primul ajutor, asigură documentarea, igiena, prevenirea infecţiilor, gestionarea materialelor şi colaborarea cu echipa multidisciplinară.
1.2 – SARCINILE POSTULUI
1. Preluarea, identificarea şi orientarea pacientului
primeşte pacientul programat/trimis în baza de tratament din secţiile cu paturi, spitalizarea de zi sau ambulatoriul integrat, potrivit circuitelor şi programării stabilite;
verifică identitatea pacientului prin metodele aprobate la nivelul spitalului şi verifică documentele medicale relevante pentru efectuarea procedurilor;
verifică existenţa indicaţiei medicale şi a planului/fişei de tratament; orice neclaritate, contraindicaţie cunoscută, modificare a stării pacientului sau neconcordanţă este adusă imediat la cunoştinţa medicului;
informează pacientul, în limitele competenţei, cu privire la traseul în compartiment, regulile de siguranţă şi modul de pregătire pentru procedurile prescrise;
asigură respectarea demnităţii, intimităţii, confidenţialităţii şi drepturilor pacientului pe durata prezenţei acestuia în compartiment.
2. Evaluarea şi monitorizarea stării pacientului
efectuează evaluarea de nursing necesară activităţii din compartiment şi observă starea generală a pacientului înaintea începerii programului de recuperare;
măsoară şi consemnează, după caz şi conform indicaţiei/procedurilor interne, tensiunea arterială, pulsul, frecvenţa respiratorie, saturaţia periferică în oxigen, temperatura şi alţi parametri care intră în competenţa profesională;
urmăreşte toleranţa pacientului la efort şi la procedurile de recuperare, cu atenţie asupra dispneei, fatigabilităţii, ameţelii, durerii, desaturării şi altor reacţii nedorite;
comunică prompt medicului orice modificare clinică semnificativă şi aplică măsurile stabilite prin protocoalele interne.
3. Asistarea medicului de medicină fizică şi de reabilitare şi colaborarea în echipa de recuperare
pregăteşte pacientul şi materialele necesare evaluării efectuate de medicul de medicină fizică şi de reabilitare;
asistă medicul, în limita competenţelor profesionale, la evaluarea şi monitorizarea pacienţilor aflaţi în programe de recuperare respiratorie;
colaborează cu fiziokinetoterapeutul/kinetoterapeutul şi cu ceilalţi membri ai echipei pentru corelarea activităţilor şi respectarea programului individual de recuperare;
transmite echipei informaţiile relevante privind starea pacientului şi reacţiile observate, cu respectarea confidenţialităţii.
4. Pregătirea pacientului, a spaţiilor, aparaturii şi materialelor pentru proceduri
pregăteşte pacientul fizic şi psihologic pentru procedurile prescrise şi verifică respectarea condiţiilor prealabile stabilite de medic/procedură;
pregăteşte materialele sanitare şi dispozitivele necesare activităţilor care intră în competenţa asistentului medical generalist;
verifică starea de funcţionare a aparaturii pe care este autorizat să o utilizeze şi semnalează imediat orice defecţiune sau condiţie nesigură;
asigură curăţarea şi dezinfecţia echipamentelor şi suprafeţelor între pacienţi, conform procedurilor şi instrucţiunilor producătorului;
se asigură că spaţiile de kinetoterapie/fizioterapie/ergoterapie/haloterapie sunt pregătite pentru primirea pacientului din punct de vedere al siguranţei, igienei şi circuitelor funcţionale.
5. Acordarea îngrijirilor şi tratamentelor din competenţa asistentului medical generalist
administrează tratamentele şi medicaţia prescrisă de medic, numai în limitele competenţelor profesionale şi cu respectarea procedurilor de practică;
efectuează tehnicile şi manevrele de nursing pentru care este calificat şi autorizat, cu respectarea regulilor de asepsie, antisepsie şi siguranţă a pacientului;
poate efectua oxigenoterapie şi alte intervenţii de nursing prescrise, în măsura în care acestea sunt indicate pacientului şi sunt prevăzute de procedurile spitalului;
urmăreşte răspunsul pacientului la tratamentele administrate şi informează medicul asupra reacţiilor adverse sau a modificărilor clinice.
6. Participarea la desfăşurarea programelor de recuperare medicală respiratorie
sprijină desfăşurarea în siguranţă a programelor de recuperare medicală respiratorie stabilite de medic;
monitorizează pacientul înaintea, în timpul şi după procedurile de kinetoterapie, fizioterapie, ergoterapie sau haloterapie, atunci când prezenţa/monitorizarea de nursing este necesară;
sprijină mobilizarea şi poziţionarea în siguranţă a pacientului, potrivit stării funcţionale şi indicaţiilor echipei de recuperare;
încurajează respectarea programului terapeutic şi a recomandărilor de recuperare, fără a modifica parametrii sau tipul procedurilor prescrise de medic.
procedurile specifice profesiei de asistent medical fizioterapie/balneofizioterapie se efectuează de asistentul medical generalist numai dacă acesta deţine calificarea/competenţa profesională legal recunoscută pentru procedura respectivă. În lipsa unei asemenea calificări, rolul său este de pregătire, supraveghere, monitorizare, îngrijire generală şi sprijin al echipei.
7. Intervenţii în situaţii de urgenţă
recunoaşte prompt semnele unei urgenţe medicale apărute în baza de tratament şi întrerupe/suspendă activitatea în condiţiile stabilite de procedurile interne;
acordă primul ajutor şi iniţiază măsurile imediate pentru menţinerea funcţiilor vitale, în limita competenţelor profesionale;
solicită medicul şi/sau echipa de urgenţă conform circuitului intern şi sprijină manevrele de resuscitare;
asigură disponibilitatea şi verificarea periodică, potrivit responsabilităţilor stabilite, a materialelor şi echipamentelor pentru urgenţe.
8. Documentarea activităţii şi evidenţa pacienţilor
consemnează corect, complet, lizibil şi la timp activităţile de nursing, parametrii monitorizaţi, tratamentele administrate şi observaţiile relevante în documentele aprobate;
consemnează în fişa de tratament/documentele specifice compartimentului informaţiile care îi revin potrivit rolului profesional şi procedurilor interne;
ţine evidenţa pacienţilor care se prezintă în compartiment şi a activităţilor realizate, conform fluxului şi formularelor aprobate;
asigură trasabilitatea documentelor medicale şi respectă circuitul acestora;
nu modifică şi nu completează retroactiv documente decât în condiţiile procedurilor aprobate pentru corectarea erorilor.
9. Prevenirea şi limitarea infecţiilor asociate asistenţei medicale
respectă permanent igiena mâinilor, precauţiile standard şi, după caz, precauţiile suplimentare;
utilizează echipamentul individual de protecţie în funcţie de riscul procedurii şi de indicaţiile interne;
respectă circuitele funcţionale pentru pacienţi, personal, materiale curate/murdare şi deşeuri;
realizează/urmăreşte curăţarea şi dezinfecţia aparaturii, dispozitivelor şi suprafeţelor cu care intră în contact pacientul, potrivit responsabilităţilor stabilite;
colectează şi gestionează deşeurile rezultate din activitatea medicală conform legislaţiei şi procedurilor interne;
semnalează imediat medicului şi structurii responsabile orice suspiciune de risc epidemiologic, incident de expunere sau nerespectare a măsurilor de prevenire.
10. Gestionarea materialelor, dispozitivelor şi echipamentelor
urmăreşte necesarul de materiale sanitare, consumabile şi echipamente de protecţie necesare activităţii proprii şi solicită aprovizionarea potrivit circuitului intern;
verifică integritatea, termenul de valabilitate şi condiţiile de păstrare ale materialelor şi produselor aflate în responsabilitatea sa;
utilizează cu responsabilitate aparatura şi dispozitivele medicale, numai conform destinaţiei, instrucţiunilor producătorului, procedurilor interne şi competenţelor personale;
semnalează defecţiunile şi scoate din utilizare echipamentele nesigure, conform procedurilor;
participă la inventarierea şi gestionarea bunurilor aflate în folosinţa compartimentului, în limitele responsabilităţilor stabilite.
11. Educaţia pentru sănătate şi comunicarea cu pacientul
comunică respectuos, clar şi adaptat capacităţii de înţelegere a pacientului;
oferă informaţii şi recomandări de nursing privind pregătirea pentru proceduri, siguranţa în timpul activităţii, prevenirea căderilor şi respectarea indicaţiilor echipei medicale;
participă la educaţia pentru sănătate a pacientului cu afecţiuni respiratorii cronice, în limitele competenţei şi în concordanţă cu planul stabilit de medic;
respectă dreptul pacientului la informare, la refuz şi la confidenţialitate, potrivit legislaţiei şi procedurilor spitalului.
12. Asigurarea continuităţii îngrijirilor şi a fluxului pacientului
colaborează cu secţiile cu paturi, spitalizarea de zi şi ambulatoriul integrat pentru respectarea programărilor şi continuitatea îngrijirilor;
primeşte şi transmite informaţiile medicale necesare în condiţii de siguranţă şi confidenţialitate, exclusiv către personalul implicat în îngrijirea pacientului;
sprijină deplasarea în siguranţă a pacienţilor cu mobilitate redusă şi solicită mijloacele de transport intern adecvate atunci când este necesar;
anunţă structura trimiţătoare/medicul atunci când pacientul nu poate continua în siguranţă programul de recuperare.
13. Calitatea serviciilor şi siguranţa pacientului
respectă procedurile operaţionale, protocoalele, instrucţiunile şi regulile aplicabile compartimentului;
participă la monitorizarea indicatorilor de calitate şi siguranţă a pacientului care privesc activitatea proprie;
identifică şi raportează neconformităţi, incidente, evenimente adverse şi situaţii de risc, potrivit procedurilor interne;
participă la analiza cauzelor, la aplicarea măsurilor corective/preventive şi la activităţile de îmbunătăţire continuă;
participă la audituri interne, autoevaluări şi activităţi desfăşurate în cadrul procesului de acreditare ANMCS.
14. Comunicarea profesională şi munca în echipă
participă la schimbul de informaţii profesionale necesar continuităţii activităţii, utilizând documentele şi modalităţile de comunicare aprobate;
colaborează cu medicul coordonator al compartimentului, medicul de medicină fizică şi de reabilitare/medicul responsabil de pacient, după caz, fiziokinetoterapeutul/kinetoterapeutul, medicii curanţi, asistenţii medicali din secţii/spitalizare de zi/ambulatoriu şi celelalte structuri ale spitalului;
comunică prompt problemele medicale, tehnice, logistice sau de siguranţă identificate în timpul programului;
respectă raporturile ierarhice şi funcţionale, atribuţiile celorlalte profesii şi limitele propriei competenţe.
15. Planificarea activităţii
se prezintă la serviciu în deplină capacitate de muncă şi respectă programul stabilit;
îşi organizează activitatea în funcţie de programările pacienţilor, priorităţile medicale şi indicaţiile medicului coordonator al compartimentului şi/sau ale medicului responsabil de pacient, după caz;
evită suprapunerile, timpii nejustificaţi de aşteptare şi riscurile generate de aglomerarea spaţiilor;
participă la instruirile şi formele de educaţie medicală continuă necesare postului.
16. Securitatea şi sănătatea în muncă, situaţii de urgenţă şi protecţia datelor
respectă normele SSM şi SU şi instrucţiunile specifice locului de muncă, inclusiv cele privind utilizarea aparaturii electrice şi a agenţilor fizici;
utilizează corespunzător echipamentul individual de lucru şi de protecţie;
semnalează imediat orice situaţie periculoasă pentru pacient, personal sau echipamente;
prelucrează date cu caracter personal numai în scop profesional, în limitele atribuţiilor şi cu respectarea măsurilor de securitate stabilite de spital;
păstrează secretul profesional şi confidenţialitatea datelor medicale inclusiv după încetarea raporturilor de muncă.
17. Alte atribuţii şi limite de competenţă
îndeplineşte şi alte sarcini compatibile cu funcţia, pregătirea profesională şi competenţele legale, dispuse potrivit regulamentelor şi deciziilor interne;
nu execută procedure pentru care nu deţine competenţa, calificarea sau instruirea necesară şi solicită sprijinul personalului calificat;
în funcţie de necesităţile operaţionale ale spitalului, poate fi redistribuit temporar sau delegat între secţiile/compartimentele spitalului, cu respectarea competenţelor profesionale, a procedurilor interne şi a normelor privind siguranţa pacientului şi prevenirea infecţiilor asociate actului medical.
1.3 – ACTIVITĂŢILE POSTULUI
1.3.1. Colectarea şi utilizarea informaţiilor
identifică şi obţine informaţiile necesare desfăşurării în siguranţă a activităţii proprii;
monitorizează starea pacienţilor aflaţi temporar în baza de tratament şi semnalează modificările relevante;
verifică starea de funcţionare a aparaturii şi necesarul de materiale aferente activităţii proprii;
prioritizează activităţile în funcţie de indicaţiile medicale, programări şi riscurile pentru pacient.
1.3.2. Procesarea datelor şi luarea deciziilor
evaluează datele de nursing şi informaţiile primite de la pacient şi echipa medicală, în limitele competenţei;
ia decizii autonome în domeniul îngrijirilor generale de sănătate pentru care este competent şi solicită medicul atunci când situaţia depăşeşte competenţa proprie;
opreşte/suspendă o activitate atunci când constată un risc imediat pentru pacient şi anunţă personalul competent, potrivit procedurilor.
1.3.3. Munca efectuată
efectuează activităţi de nursing, monitorizare şi suport medical specifice bazei de tratament;
utilizează echipamente şi dispozitive medicale pentru care este instruit şi competent;
documentează activitatea şi gestionează informaţiile/documentele specifice;
poate sprijini mobilizarea şi transferul intern al pacienţilor cu respectarea tehnicilor de siguranţă.
1.3.4. Comunicarea şi interacţiunea cu alte persoane
comunicăeficient cu pacienţii şi aparţinătorii, în limitele competenţei;
colaborează cu medicul coordonator al compartimentului, medicul responsabil de pacient, personalul de recuperare şi structurile trimiţătoare;
menţine relaţii profesionale bazate pe respect, cooperare şi prevenirea conflictelor.
1.3.5. Educaţie şi dezvoltare profesională
participă la educaţia pentru sănătate şi la instruirea pacientului privind măsurile de nursing şi siguranţă;
participă la programele de educaţie medicală continuă şi la instruirile obligatorii organizate de spital;
îşi actualizează permanent cunoştinţele privind recuperarea medicală respiratorie, urgenţele, prevenirea infecţiilor şi siguranţa pacientului.
1.4 – RECOMPENSAREA MUNCII
1.4.1 - Salariul şi celelalte drepturi: conform Contractului individual de muncă, Contractului colectiv de muncă aplicabil şi legislaţiei în vigoare.
1.4.2 - Concedii şi alte drepturi: conform legislaţiei, Contractului individual de muncă şi Contractului colectiv de muncă aplicabil.
1.5 – CONDIŢIILE DE MUNCĂ
1.5.1 - Locul desfăşurării muncii: Compartiment recuperare, medicină fizică și balneologie – bază de tratament şi, în condiţiile legii, alte structuri în care salariatul este temporar redistribuit/delegat.
1.5.2 - Resurse disponibile: spaţiile bazei de tratament, aparatura şi dispozitivele medicale, materiale sanitare, echipamente individuale de protecţie, mijloace informatice şi alte resurse puse la dispoziţie de spital.
1.5.3 - Timpul de muncă: conform Contractului individual de muncă, graficului/programului aprobat, Contractului colectiv de muncă şi regulamentelor interne.
1.5.4 - Contextul şi riscurile profesionale: contact direct cu pacienţi, expunere la risc biologic şi la riscurile specifice aparaturii/agenţilor fizici din baza de tratament, manipularea/poziţionarea pacienţilor şi alte riscuri prevăzute în evaluarea de risc a locului de muncă.
1.5.5 - Echipament de lucru şi protecţie: conform evaluării riscurilor, procedurilor spitalului şi naturii activităţii desfăşurate.
1.6 – RELAŢIILE CU CELELALTE POSTURI
1.6.1 - Coordonare profesională: medicul coordonator al compartimentului, desemnat potrivit reglementărilor interne ale spitalului; pentru activitatea medicală privind pacientul, colaborează cu medicul de medicină fizică şi de reabilitare/medicul responsabil de pacient, după caz.
1.6.2 - Posturi superioare ierarhic: medicul coordonator al compartimentului, desemnat potrivit reglementărilor interne ale spitalului; directorul medical; managerul.
1.6.3 - Relaţii de colaborare: fiziokinetoterapeut/kinetoterapeut, medici curanţi, asistenţi medicali din secţiile cu paturi, spitalizare de zi şi ambulatoriul integrat, personal din explorări funcţionale, laborator, radiologie, farmacie, CPIAAM, compartimente administrative şi tehnice, după caz.
1.6.4 - Relaţii externe: numai în limitele mandatului şi atribuţiilor de serviciu.
1.7 – STILUL DE MUNCĂ
Integritate, responsabilitate, atenţie la detalii, empatie, autocontrol, cooperare, comunicare eficientă, orientare către siguranţa pacientului, respectarea procedurilor, adaptabilitate, capacitate de organizare şi rezistenţă la stres.
1.8 – VALORILE ŞI NEVOILE ATAŞATE MUNCII
Respectarea demnităţii pacientului; furnizarea de îngrijiri sigure şi de calitate; responsabilitate profesională; colaborare multidisciplinară; dezvoltare profesională continuă; utilizarea eficientă şi responsabilă a resurselor spitalului.
2 – SPECIFICAŢIILE (CERINŢELE) POSTULUI
2.1 – Studii
titlu oficial de calificare care conferă dreptul de exercitare a profesiei de asistent medical generalist, conform O.U.G. nr. 144/2008 şi legislaţiei în vigoare;
certificat de membru OAMGMAMR şi aviz anual valabil, potrivit legii;
asigurare de răspundere civilă profesională, în condiţiile legii;
alte documente/condiţi iprevăzute de legislaţia aplicabilă ocupării postului.
2.2 – Cunoştinţe
Îngrijiri generale de sănătate; monitorizarea funcţiilor vitale; prim ajutor şi resuscitare; administrarea tratamentului prescris; recuperare medicală respiratorie la nivelul necesar colaborării în echipă; prevenirea infecţiilor; drepturile pacientului; siguranţa pacientului; utilizarea dispozitivelor medicale; protecţia datelor; SSM şi SU.
2.3 – Aptitudini şi abilităţi
observare clinică şi monitorizare;
comunicare şi ascultare activă;
organizarea şi prioritizarea activităţii;
dexteritate şi precizie în efectuarea tehnicilor de nursing;
utilizarea în siguranţă a echipamentelor;
muncă în echipă şi gestionarea situaţiilor de urgenţă;
capacitate de documentare corectă şi utilizare a sistemelor informatice.
2.4 – Limite de competenţă
exercită numai activităţi pentru care deţine competenţă profesională legală şi instruire adecvată;
nu stabileşte diagnostice medicale şi nu modifică prescripţia sau programul de recuperare stabilit de medic;
nu aplică proceduri specifice profesiei de asistent medical fizioterapie/balneofizioterapie în lipsa titlului/competenţei legale corespunzătoare;
nu transmite date sau documente confidenţiale în afara circuitelor autorizate;
respecta atribuţiile şi responsabilităţile celorlalte profesii din echipa multidisciplinară.
2.5 – Experienţa
Conform condiţiilor de ocupare a postului, gradului profesional şi legislaţiei în vigoare.
2.6 – Precizări
În funcţie de modificările legislative, ale structurii organizatorice, ale dotării, procedurilor interne şi sistemului de management al calităţii, prezenta fişă a postului poate fi actualizată/completată cu atribuţii compatibile cu funcţia şi competenţele profesionale, cu informarea salariatului în condiţiile legii.
Întocmit de : Dr Ionică Ștefania-Vali, medic primar Medicină fizică și de reabilitare, medic coordonator al Compartimentului Recuperare, medicină fizică și balneologie     












CALENDAR DE  DESFĂŞURARE 
	NR. CRT.
	SPECIFICAŢIE
	DATA   AFIŞĂRII  ŞI PUBLICĂRII
 24.09.2026

	1.
	Data limită și ora până la care  se depun dosarele de concurs 
	08.10.2026 , ORA 14,00

	    2.
	Selecția dosarelor de concurs de către comisia de concurs si afişarea rezultatului selecţiei dosarelor de concurs la sediul spitalului  și pe pagina de internet
	12.10.2026

	3.
	Depunere contestaţii pentru rezultatul selecţiei dosarelor
	13.10.2026,ora 14,00

	4.
	Soluţionarea eventualelor contestaţii depuse la rezultatul selecţiei dosarelor și comunicarea rezultatelor la contestații prin afișarea la sediul spitalului și pe pagina de internet
	14.10.2026

	5.
	Proba scrisă și afişarea rezultatului probei scrise la sediul spitalului și pe pagina de internet
	 15.10.2026
  Ora 9,00

	6.
	Depunere contestaţii pentru rezultatul probei scrise
	16.10.2026

	7.
	Soluţionarea eventualelor contestaţii depuse pentru rezultatul probei scrise și comunicarea rezultatelor la contestații prin afișarea la sediul spitalului și pe pagina de internet
	19.10.2026

	8.
	Proba interviu și afişarea rezultatului probei interviu la sediul spitalului și pe pagina de internet
	20.10.2026
 Ora 09,00

	9.
	Depunere contestaţii pentru rezultatul probei interviu
	21.10.2026

	10.
	Soluţionarea eventualelor contestaţii depuse pentru rezultatul probei interviu și comunicarea rezultatelor la contestații prin afișarea la sediul spitalului și pe pagina de internet și afisarea rezultatelor finale 
	22.10.2026


  

       MANAGER,                                                             ŞEF SERV  R.U.O.N.SS si MCSS.
        Ciochină Ion                                                                                Măruţă Ion

